Nagu ka muude nahaprobleemide puhul, on oma osa pärilikkusel, mis tähendab, et mõned inimesed on kuivade ja lõhenenud huultega hädas rohkem kui teised.
Huulenahk on õhem kui paljude muude kehapiirkondade nahk ning selles ei ole rasu- ega higinäärmeid. Viimased eritavad muu hulgas kaitsvaid lipiide, mis aitavad säilitada naha niiskussisaldust, ja ilma nendeta kipuvadki huuled kuivama.
Samuti on oma osa ilmastikuoludel. Huuled muutuvad kuivaks ja hakkavad lõhenema eriti kergesti siis, kui ilm on kuiv ja kuum või külm ja tuuline, ning seepärast peaksid huulte eest hoolitsema iseäranis inimesed, kes viibivad töö tõttu või vabal ajal palju õues.
Huulte kuivust ja lõhenemist võivad põhjustada ka mõned ravimid (sh akneravimid). Huulte kuivust süvendab ka see, kui neid pidevalt limpsida.
Loe lähemalt selle kohta, miks muutuvad huuled kuivaks ja hakkavad lõhenema ning kuidas nende eest hoolitseda.